stanford-oval/wikipedia huggingface dataset:
Miley Cyrus
Yksityiselämä

Cyrus on genderfluid.
Cyrus on kertonut sairastavansa takykardiaa eli sydämen tiheälyöntisyyttä. Elämäkertakirjassaan Miles to Go hän toteaa: ”Sellainen takykardia, jota minä sairastan, ei ole vaarallinen. Se ei satuta minua, mutta se kyllä vaivaa minua. Lavalla minulla ei ole koskaan sitä hetkeä, jolloin en ajattele sydäntäni.” Kirjassa Cyrus kertoo, kuinka takykardia iski ensimmäisen kerran Cheetah Girlsin keikalla.
Vuonna 2008 Cyrus vaihtoi nimensä virallisesti Miley Ray Cyrusiksi, keskimmäisen nimensä viitatessa isoisäänsä.
26. lokakuuta 2010, alle kuukausi ennen Cyrusin 18-vuotissyntymäpäivää hänen isänsä teki avioerohakemuksen Tennesseessä, viitaten ylitsepääsemättömiin ongelmiin Leticia-vaimon kanssa.
Cyrusin kotitalo Malibussa tuhoutui täysin maastopalossa marraskuussa 2018.
Yksityiselämä > Hyväntekeväisyystyö

Uransa aikana Cyrus on ollut mukana useilla hyväntekeväisyyteen tehdyillä kappaleilla, kuten ”Just Stand Up!”, ”Send It On”, ”Everybody Hurts” ja ”We Are the World 25 for Haiti”. Hän tukee useita eri hyväntekeväisyysjärjestöjä. Huhtikuussa 2011 Cyrus esiintyi Punaisen Ristin mainoksessa, jossa hän pyysi ihmisiä lahjoittamaan kymmenen dollaria Japanin maanjäristyksen uhrien auttamiseen. Hän perusti Prizeo-nimisen kampanjan, joka keräsi rahaa kodittomien hyväksi Los Angelesissa. Yhdessä veljensä Trace Cyruksen kanssa hän lanseerasi erän t-paitoja, joiden myynnistä saaduilla rahoilla tuettiin vähäosaisten lasten koulutusta. Lisäksi hän lahjoitti mm. Grammy-gaalassa käyttämänsä mekon sekä kaksi elokuvansa ensi-iltalippua kerätäkseen rahaa Haitin maanjäristyksen uhreille.
Yksityiselämä > Seurustelusuhteet

Syyskuussa 2007 Cyrus kertoi Seventeen-lehdelle seurustelevansa Jonas Brothers -yhtyeen Nick Jonasin kanssa ja heidän olleen yhdessä jo vuodesta 2006. Pari erosi vuoden 2007 lopulla.
Vuosina 2008-2009 Cyrus seurusteli näyttelijä ja malli Justin Gastonin kanssa. Suhteen aikana erityisesti parin suuri ikäero herätti huomiota. Pari erosi vuoden 2009 kesällä.
Vuonna 2009 Cyrus tapasi Liam Hemsworthin elokuvan The Last Song kuvauksissa ja he aloittivat seurustelun. Lukuisten toisiaan seuranneiden ero- ja yhteenpalaamisuutisten päätteeksi Cyrus ja Hemsworth kihlautuivat toukokuussa 2012. Kihlaus kesti syyskuuhun 2013 saakka. Marraskuusta 2014 toukokuuhun 2015 Cyrus seurusteli Patrick Schwarzeneggerin kanssa.
Toukokuussa 2015 Cyrus paljasti, etteivät kaikki hänen suhteensa ole olleet heterosuhteita. Cyrus on kertonut, ettei halua luokitella itseään ja hän on "valmis rakastamaan ketä tahansa, joka rakastaa häntä omana itsenään".
Heinäkuussa 2015 Cyrusin huhuttiin seurustelevan Victoria's Secret-malli Stella Maxwellin kanssa. Elokuussa brittiläisen Elle-lehden haastattelussa Cyrus kielsi olevansa seurustelusuhteessa kenenkään kanssa ja kertoi samalla olevansa panseksuaali. Cyrus kihlautui uudelleen Liam Hemsworthin kanssa vuonna 2016. Hemswothin ja Cyruksen yhteinen koti paloi syksyllä 2018 Etelä-Kaliforniassa riehuneessa maastopalossa. Pari meni naimisiin 23. joulukuuta 2018.  Cyrus ilmoitti 10. elokuuta 2019  heidän eronneen 7 aviokuukauden jälkeen. Hemsworth jätti avioerohakemuksen 21. elokuuta
Eron jälkeen Cyrus alkoi viettämään runsaasti aikaa tosi-tv:stä tutun Kaitlynn Carterin ja heidät muun muassa kuvattiin kuhertelemassa kanssa Italian Comojärvellä , ja People-lehden mukaan Cyrus ja Carter muuttivat asumaankin yhteen. Cyruksen ja Carterin tiet kuitenkin erkanivat jo syyskuussa 2019 ja he päättivät jatkaa ystävinä.
Cyrus alkoi seurustelemaan australialaisen laulaja Cody Simpsonin kanssa lokakuussa 2019. Cyrus ilmoitti elokuussa 2020 parin eronneen.
Vuoden 2021 lopulta lähtien Cyrusin on uutisoitu seurustelevan yhdysvaltalaisen muusikko Maxx Morandon kanssa. He osallistuivat yhdessä Gucci Love Parade -muotinäytöksen punaiselle matolle saman vuoden marraskuussa.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat> Huomioita | Elokuvat>  |
| --- | --- | --- | --- | --- |
| 2003 | Big Fish | Ruthie kahdeksanvuotiaana |  |  |
| 2007 | High School Musical 2 | tyttö uima-altaalla (cameo) | Disney Channel Original Movie |  |
| 2008 | Bolt | Penny | äänirooli |  |
| 2009 | Hannah Montana: The Movie | Miley Stewart / Hannah Montana |  |  |
| 2010 | The Last Song | Veronica ”Ronnie” Miller |  |  |
| 2010 | Sex and the City - Sinkkuelämää 2 | itsenään (cameo) |  |  |
| 2011 | LOL | Lola Williams |  |  |
| 2011 | So Undercover | Molly Morris / Brooke Stonebridge |  |  |
| 2017 | Guardians of the Galaxy Vol. 2 | Mainframe | kreditoimaton äänirooli |  |
Televisiosarjat
| Vuosi | Sarja | Rooli | Jaksot |  |
| 2001, 2003 | Doc | Kylie |  3 jaksoa ”Pilot: Part 1” ”No Time Like the Present” ”Men in Tights”  |  |
| 2006–2011 | Hannah Montana | Miley Stewart / Hannah Montana | 98 jaksoa |  |
| 2006 | Zackin ja Codyn viiden tähden elämää | Hannah Montana | ”That’s So Suite Life of Hannah Montana” |  |
| 2007–08 | Keisarin uusi koulu | Yatta (ääni) | 5 jaksoa |  |
| 2007 | Vaihdokit | Celebrity Starr (ääni) | ”The Frog Prince” |  |
| 2009 | Waverly Placen velhot | Miley Stewart / Hannah Montana | ”Cast-Away (to Another Show)” |  |
| 2009 | Viiden tähden merielämää | Miley Stewart / Hannah Montana | ”Double-Crossed” |  |
| 2012 | Miehen puolikkaat | Missi |  2 jaksoa ”Avoid the Chinese Mustard” ”You Do Know What the Lollipop Is For”  |  |
| 2015 | Stone Quackers | rullalautaileva kyyhkynen (ääni) | ”A Farewell to Kings/The Bug Show” |  |
| 2016 | Crisis in Six Scenes | Lennie Dale | minisarja; 5 jaksoa |  |
| 2019 | Black Mirror | Ashley O | ”Rachel, Jack and Ashley Too” |  |
Diskografia

| --- | --- |
 Studioalbumit Meet Miley Cyrus (2007)  Breakout (2008)  Can’t Be Tamed (2010)  Bangerz (2013)  Miley Cyrus & Her Dead Petz (2015)  Younger Now (2017)  Plastic Hearts (2020)  Endless Summer Vacation (2023) Livealbumit ATTENTION: MILEY LIVE (2022) EP:t The Time of Our Lives (2009)  "She Is Coming" (2019) Singlet ”See You Again” (2007)  ”Start All Over” (2007)  ”7 Things” (2008)  ”Fly on the Wall” (2009)  ”The Climb” (2009)  ”Party In The U.S.A” (2009)  ”When I Look At You” (2010)  ”Can’t Be Tamed” (2010)  ”Who Owns My Heart” (2010)  ”We Can't Stop” (2013)  ”Wrecking Ball” (2013)  ”Adore You” (2013)  ”Malibu” (2017)  ”Younger Now” (2017)  ”Mother’s Daughter” (2019)  ”Slide Away” (2019)  ”Don’t Call Me Angel” (Ariana Granden ja Lana Del Reyn kanssa) (2019)  ”Midnight Sky” (2020)  ”Prisoner” (Dua Lipan kanssa) (2021)  ”Without You (Remix)” (The Kid Laroin kanssa) (2021)  ”Flowers” (2023)  ”Used To Be Young” (2023):  Vierailevana artistina ”Nothing to Lose” (Bret Michaels, 2010)  ”Decisions” (Borgore, 2012)  ”Ashtrays and Heartbreaks” (Snoop Lion, 2013)  ”Fall Down” (will.i.am, 2013)  ”23” (Mike Will Made It, 2013)  ”Feelin’ Myself” (will.i.am, 2013)  ”Lucy in the Sky with Diamonds” (The Flaming Lips, 2014)  ”Teardrop” (Lolawolf, 2016)  ”We a Famly” (The Flaming Lips, 2017)  ”Nothing Breaks Like a Heart” (Mark Ronson, 2018) Hannah Montanan roolissa Pääartikkeli: Hannah Montanan diskografia
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Miley Cyrus Internet Movie Databasessa. (englanniksi)
Miley Cyrus Myspacessa (englanniksi)
| n k Miley Cyrus |
| --- | --- |
Studioalbumit:  Meet Miley Cyrus  Breakout  Can’t Be Tamed  Bangerz  Miley Cyrus & Her Dead Petz  Younger Now  Plastic Hearts  Endless Summer Vacation 
Livealbumit:  ATTENTION: MILEY LIVE 
EP:t:  The Time of Our Lives  Spotify Singles  Spotify Singles - Holiday  She Is Coming  She Is Here  She Is Everything 
Singlet:  ”See You Again”  ”Start All Over”  ”7 Things”  ”Fly on the Wall”  ”The Climb”  ”Party In The U.S.A”  ”When I Look At You”  ”Can’t Be Tamed”  ”Who Owns My Heart”  ”We Can't Stop”  ”Wrecking Ball”  ”Adore You”  ”Malibu”  ”Younger Now”  ”Mother’s Daughter”  ”Slide Away”  ”Don’t Call Me Angel”  ”Midnight Sky”  ”Prisoner”  ”Without You (Remix)”  ”Flowers”  ”Used To Be Young” 
Videoalbumit:  Hannah Montana & Miley Cyrus: Best of Both Worlds Concert  Can’t Be Tamed – Mini DVD 
Musiikkivideot:  ”Start All Over”  ”Fly on the Wall”  ”The Climb”  ”Party in the U.S.A.”  ”When I Look At You”  ”Can’t Be Tamed”  ”Who Owns My Heart”  ”We Can’t Stop”  ”Wrecking Ball”  ”Adore You”  ”Flowers” 
Muuta:  diskografia 
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF 2  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Japani  Tšekki  Korea  Alankomaat 2  Puola  Portugali 
Taiteenala:  Grammy Awards  MusicBrainz 
Henkilöt:  Deutsche Synchronkartei  Deutsche Biographie  DDB  Elonet  Yle 
Muut:  Europeana  IdRef 
Cyrus esiintymässä Best of Both Worlds Tourilla marraskuussa 2007.
Cyrus elokuvan Hannah Montana: The Movie ensi-illassa 10. huhtikuuta 2009.
Cyrus vuoden 2010 MuchMusic Video Awards -palkintogaalassa.
Cyrus Bangerz-maailmankiertueellaan 14. helmikuuta 2014 Vancouverissa, Kanadassa esittämässä kappaletta ”Love, Money, Party”.
Cyrus on saanut paljon kritiikkiä siitä saakka, kun alkoi esiintyä rohkeammissa ja niukemmissa asuissa. Cyrusin vähäpukeisuus on mennyt yhä pidemmälle hänen neljännen studioalbuminsa, Bangerzin julkaisun jälkeen. Kuvassa Cyrus vuonna 2014 Bangerz Tour -maailmankiertueellaan.
Cyrus nakkisämpylän selässä Bangerz-kiertueellaan vuonna 2014.
Miley Cyrus ja Billy Ray Cyrus Barack Obaman Kids Inaugural konsertissa Washingtonissa 2009 esittämässä kappaleen ”Ready, Set, Don’t Go”.
Þórdís Kolbrún R. Gylfadóttir

| Þórdís Kolbrún Reykfjörð Gylfadóttir |
| --- | --- |

Islannin ulkoministeri
 28. marraskuuta 2021–  
Edeltäjä:  Guðlaugur Þór Þórðarson
Islannin oikeusministeri
 14. maaliskuuta 2019 – 5. syyskuuta 2019  
Edeltäjä:  Sigríður Á. Andersen
Seuraaja:  Áslaug Arna Sigurbjörnsdóttir
Islannin turismi-, teollisuus- ja innovaatioministeri
 11. tammikuuta 2017 – 28. marraskuuta 2021  
Edeltäjä:  Ragnheiður Elín Árnadóttir (teollisuus- ja kauppaministeri)
Seuraaja:  Áslaug Arna Sigurbjörnsdóttir (tiede-, teollisuus- ja innovaatioministeri)
Henkilötiedot
Syntynyt: 4. marraskuuta 1987 (ikä 37) Akranes
Kansalaisuus:   Islanti
Puoliso:  Hjalti Sigvaldsson Mogensen
Lapset:  2
Tiedot
Puolue:  Itsenäisyyspuolue
Þórdís Kolbrún Reykfjörð Gylfadóttir (s. 4. marraskuuta 1987) on islantilainen itsenäisyyspuolueen poliitikko, joka on toiminut Islannin ulkoministerinä vuodesta 2021 lähtien.
Þórdís syntyi Akranesissa. Hänen isänsä Gylfi R. Guðmndssonin äiti Jóna Valgerður Kristjánsdóttir ja tämän veli Guðjón A. Kristjánsson ovat entisiä kansanedustajia. Þórdís valmistui oikeustieteen kandidaatiksi Reykjavíkin yliopistosta vuonna 2010 ja maisteriksi vuonna 2012. Vuosina 2011–2012 hän työskenteli lakimiehenä ympäristö- ja luonnonvaravalituslautakunnassa, vuosina 2013–2014 itsenäisyyspuolueen parlamenttiryhmän johtajana, vuosina 2013–2015 valtio-oikeuden tuntiopettajan Reykjavíkin yliopistossa ja vuosina 2014–2016 sisäministerin avustajana.
Vuoden 2016 parlamenttivaaleissa Þórdís valittiin Alltingiin Norðvesturkjördæmi-vaalipiiristä. Tammikuussa 2017 hänet nimitettiin turismi-, teollisuus- ja innovaatioministeriksi, jossa virassa hän toimi marraskuuhun 2021 asti. Nimityksensä aikaan hän oli 29-vuotias ja sen myötä nuorin ikinä Islannissa ministeriksi nimitetty. Maaliskuusta syyskuuhun 2019 hän toimi myös oikeusministerinä. Marraskuussa 2021 hänet nimitettiin ulkoasian- ja kehitysyhteistyöministeriksi; helmikuusta 2022 lähtien nimike on ollut ulkoministeri. Vuodesta 2018 lähtien Þórdís on toiminut itsenäisyyspuolueen varapuheenjohtajana.
Þórdís on naimisissa Hjalti Sigvaldsson Mogensenin kanssa. Heillä on vuosina 2012 ja 2016 syntyneet lapset.
Viikin–Malmin pikaraitiotie

Viikin–Malmin pikaraitiotie on suunnitteilla oleva pikaraitiotieyhteys Helsingissä Kumpulan kampuksen ja Malmin lentoaseman välillä. Malmilta rata haarautuisi kahteen suuntaan, joista läntisen haaran päätepysäkki olisi Malmin sairaalan lähettyvillä ja itäisen haaran päätepysäkki Jakomäen kaupunginosassa.
Hankkeen lähtökohtana on toteuttaa noin kahdeksan kilometrin pituinen Kumpula–Malmi-rata, ja toinen tai mahdollisesti molemmat Malmin sairaalan ja Jakomäen haaroista. Pikaraitiotie tulisi kulkemaan suurimman osan matkasta omalla väylällään, erillään muusta liikenteestä, ja matka-aika päätepysäkeiltä Kumpulan kautta edelleen Helsingin päärautatieasemalle on noin 42 minuuttia. Matka päärautatieasemalta Kumpulaan veisi 17 minuuttia, Viikin tiedepuistoon 24 minuuttia ja Malminkentälle 35 minuuttia. Reitin varrelle on alustavasti kaavailtu asuntoja 86 000 ihmiselle ja työpaikkoja 65 000:lle.
Vantaan pikaraitiotietä hyödyntäen Malmin yhteys voisi jatkua Jakomäestä edelleen Hakunilan urheilupuistoon asti, ja Vantaan raitiotien yleissuunnitelmassa on mainittu myös mahdollisuus Malmin yhteyden jatkamisesta Tikkurilaan. Viikin tiedepuistossa Viikin–Malmin pikaraitiotiellä olisi vaihtoyhteys pikaraitiotie 15:n kanssa.
Hankkeen eteneminen

Viikin–Malmin pikaraitiotien alustava yleissuunnitelma valmistui vuonna 2021, ja poliitikkojen käsittelyyn hanke tulee syksyllä 2023. Rakentaminen voisi alkaa vuonna 2028, jolloin liikennöinti linjalla voisi alkaa 2030-luvun alussa. Pikaraitiotiehankkeen työnimi on ”Viima”. Hankkeen kustannusarvio on noin 270 miljoonaa euroa, ja kalusto maksaisi noin 60,8 miljoonaa euroa.
Anna Maria Muccioli

| Anna Maria Muccioli> San Marinon kapteenivaltionhoitaja Yhdessä Gian Carlo Capicchionin kanssa |
| --- | --- |
 1.10.2013 – 1.4.2014  
Edeltäjä:  Antonella Mularoni Denis Amici
Seuraaja:  Valeria Ciavatta Luca Beccari
Henkilötiedot
Syntynyt: 15. elokuuta 1964 (ikä 60)  San Leo, Italia
Kansalaisuus:   sanmarinolainen
Tiedot
Puolue:  PDCS
Tutkinnot:  Urbinon yliopisto
Anna Maria Muccioli (s. 15. elokuuta 1964) on sanmarinolainen poliitikko, joka on toiminut San Marinon kapteenivaltionhoitajana eli valtionpäämiehenä.
Tausta ja yksityiselämä

Muccioli on syntynyt San Leon kaupungissa Italiassa, mutta on San Marinon kansalainen. Hän opiskeli oikeustiedettä Urbinon yliopistossa ja valmistui juristiksi vuonna 1994. Vuosina 2003–2008 hän toimi Chiesanuovan kaupungin capitanona eli pormestarina. Tuolloin hän myös liittyi San Marinon kristillisdemokraattiseen puolueeseen.. Hän aloitti vuonna 2012 San Marinon mafianvastaisen komission johtajana.
Muccioli on naimisissa ja parilla on kaksi lasta.
Poliittinen ura

Muccioli valittiin San Marinon suur- ja yleisneuvoston edustajaksi ensimmäisen kerran vuonna 2011. Syynä oli se, että edustaja Alessandro Scarano erosi saatuaan syytteet huumausainerikoksesta.
Muccioli ja Gian Carlo Capicchioni valittiin syyskuussa 2013 kapteenivaltionhoitajiksi. He astuivat virkaansa 1. lokakuuta.
Katrín Júlíusdóttir

| Katrín Júlíusdóttir |
| --- | --- |

Islannin valtiovarainministeri
 1. lokakuuta 2012 – 23. toukokuuta 2013  
Edeltäjä:  Oddný G. Harðardóttir
Seuraaja:  Bjarni Benediktsson
Islannin teollisuusministeri
 10. toukokuuta 2009 – 1. syyskuuta 2012  
Edeltäjä:  Össur Skarphéðinsson
Seuraaja:  virka lakkautettu
Kansanedustaja
 2003–2016  
Ryhmä/puolue:  Sosiaalidemokraattinen liitto
Vaalipiiri:  Suðvesturkjördæmi
Henkilötiedot
Syntynyt: 23. marraskuuta 1974 (ikä 50) Reykjavík
Kansalaisuus:   Islanti
Puoliso:  Bjarni Bjarnason
Lapset:  3
Tiedot
Puolue:  Sosiaalidemokraattinen liitto
Katrín Júlíusdóttir (s. 23. marraskuuta 1974) on islantilainen poliitikko, joka toimi Islannin teollisuusministerinä vuosina 2009–2012 ja valtiovarainministerinä vuosina 2012–2013.
Katrín syntyi Reykjavíkissä. Hän opiskeli Islannin yliopistossa antropologiaa vuosina 1995–1999. Vuosina 1998–1999 hän toimi yliopiston ylioppilaskunnan puheenjohtajana. Vuosina 1999–2003 hän toimi konsultti- ja ohjelmistoyritys Innnillä projektijohtajana ja konsulttina.
Katrín valittiin Alltingiin vuoden 2003 vaaleissa. Vuosina 2007–2009 hän toimi Alltingin teollisuusvaliokunnan puheenjohtajana. Vuonna 2009 hänet nimitettiin teollisuusministeriksi, jossa virassa hän toimi vuoteen 2012 asti. Vuosina 2012–2013 hän toimi valtiovarainministerinä.
Árni M. Mathiesen

| Árni M>  Mathiesen |
| --- | --- |

Islannin valtiovarainministeri
 27. syyskuuta 2005 – 1. helmikuuta 2009  
Edeltäjä:  Geir Haarde
Seuraaja:  Steingrímur J. Sigfússon
Islannin kalastusministeri
 28. toukokuuta 1999 – 27. syyskuuta 2005  
Edeltäjä:  Þorsteinn Pálsson
Seuraaja:  Einar K. Guðfinnsson
Kansanedustaja
 1991–2009  
Ryhmä/puolue:  Itsenäisyyspuolue
Vaalipiiri:  Reykjanes (1991–2003), Suðvesturkjördæmi (2003–2007), Suðurkjördæmi (2007–2009)
Henkilötiedot
Syntynyt: 2. lokakuuta 1958 (ikä 66) Reykjavík
Kansalaisuus:   Islanti
Puoliso:  Steinunn Kristín Friðjónsdóttir
Lapset:  3
Tiedot
Puolue:  Itsenäisyyspuolue
Árni M. Mathiesen (s. 2. lokakuuta 1958) on islantilainen itsenäisyyspuolueen poliitikko, joka toimi Islannin valtiovarainministerinä vuosina 2005–2009 ja kalastusministerinä vuosina 1999–2005 sekä kansanedustajana Alþingissä vuosina 1991–2009.
Árni syntyi Reykjavíkissä. Hän opiskeli Skotlannissa Edinburghin yliopistossa ja valmistui eläinlääkäriksi vuonna 1983, minkä jälkeen hän opiskeli kalapatologiaa Stirlingin yliopistossa, josta hän valmistui vuonna 1985. Vuosina 1983–1985 hän toimi yleisenä eläinlääkärinä koillis- ja lounais-Islannissa. Vuosina 1985–1995 hän toimi kalatautien eläinlääkärinä.
Árni istui kansanedustajana Alþingissä vuosina 1991–2009. Vuonna 1999 hänet nimitettiin kalastusministeriksi, jossa virassa hän toimi vuoteen 2005 asti, jolloin hänet nimitettiin valtiovarainministeriksi, jona hän toimi vuoteen 2009 asti.
Oddný G. Harðardóttir

| Oddný G>  Harðardóttir |
| --- | --- |

Islannin valtiovarainministeri
 31. joulukuuta 2011 – 1. lokakuuta 2012  
Edeltäjä:  Steingrímur J. Sigfússon
Seuraaja:  Katrín Júlíusdóttir
Sosiaalidemokraattisen liiton puheenjohtaja
 2016  
Edeltäjä:  Árni Páll Árnason
Seuraaja:  Logi Már Einarsson
Kansanedustaja
 2009–  
Ryhmä/puolue:  Sosiaalidemokraattinen liitto
Vaalipiiri:  Suðurkjördæmi
Henkilötiedot
Syntynyt: 9. huhtikuuta 1957 (ikä 67) Reykjavík
Kansalaisuus:   Islanti
Puoliso:  Eiríkur Hermannsson
Lapset:  2
Tiedot
Puolue:  Sosiaalidemokraattinen liitto
Oddný Guðbjörg Harðardóttir (s. 9. huhtikuuta 1957) on islantilainen sosiaalidemokraattisen liiton poliitikko, joka on toiminut Alltingin 1. varapuhemiehenä vuodesta 2021 lähtien. Vuosina 2011–2012 hän toimi valtiovarainministerinä.
Oddný syntyi Reykjavíkissä. Hän suoritti kasvatustieteen kandidaatintutkinnon Islannin opettajakorkeakoulussa vuonna 1980. Vuonna 2001 hän suoritti pedagogiikan ja kasvatustieteen maisterintutkinnon Islannin yliopistossa. Hän työskenteli opettajana peruskoulussa vuosina 1980–1985, vuosina 1985–1993 Suðurnesin lukiossa ja vuosina 1993–1994 Akureyrin lukiossa. Vuosina 1994–2003 ja vuonna 2005 hän oli Suðurnesin lukion vararehtori. Vuosina 2001–2002 hän työskenteli Islannin yliopistossa. Vuosina 2003–2004 hän oli opetusministeriön projektijohtaja. Vuosina 2006–2009 hän toimi Garðurin kunnanjohtajana.
Vuoden 2009 parlamenttivaaleissa Oddný valittiin Alltingiin. Joulukuusta 2011 lokakuuhun 2012 hän toimi valtiovarainministerinä, minkä lisäksi hän toimi teollisuusministeri Katrín Júlíusdóttirin sijaisena tämän äitiysloman ajan helmikuusta heinäkuuhun 2012.
Kesäkuussa 2016 Oddný valittiin sosiaalidemokraattisen liiton puheenjohtajaksi; hän kuitenkin erosi myöhemmin samana vuonna vaalien jälkeen puolueen huonon vaalimenestyksen vuoksi.
Oddný on naimisissa Eiríkur Hermannssonin kanssa. Heillä on vuosina 1984 ja 1986 syntyneet lapset.
Symbian

| Symbian |
| --- | --- |

 Nokia Belle -käyttöjärjestelmän kotiruutu
Kehittäjä:  Accenture Nokian puolesta (historiallisesti Symbian Ltd ja Symbian Foundation)
Ohjelmointikielet:  C++
Toiminnallinen tila:  Lopetettu
Julkaistu:  1997 (nimellä EPOC32)
Viimeisin vakaa versio:  Nokia Belle Feature Pack 2 (päivitetty Symbian Belle) (2. lokakuuta 2012)
Tuetut kielet:  Monikielinen
Ytimen tyyppi:  Reaaliaikainen mikroydin, EKA2
Suoritintuki:  ARM, x86
Käyttöliittymä:  Avkon
Lähdekoodimalli:  Suljettu lähdekoodi, aiemmin avoin lähdekoodi (EPL-lisensoitu)
Lisenssi:  Alkuperäinen koodi oli omisteista, siirtymä EPL-lisenssiin alkoi Symbian OS:n version 9.1 myötä
Aiheesta muualla
Verkkosivusto
Infobox OKNimi-testi OK: 
Symbian oli älypuhelimille suunniteltu mobiilikäyttöjärjestelmä (OS) ja sovellusalusta, jota ylläpiti Accenture. Symbianin kehitti alkujaan Symbian Ltd, Psionin EPOC:in jälkeläiseksi ja se toimii ainoastaan ARM-suorittimilla, vaikkakin julkaisematon x86-käännös oli olemassa. Monet merkittävät matkapuhelinvalmistajat, kuten Samsung, Motorola, Sony Ericsson ja ennen kaikkea Nokia, käyttivät Symbiania puhelimissaan. Se oli maailmanlaajuisella keskiarvolla mitattuna maailman suosituin älypuhelinten käyttöjärjestelmä vuoden 2010 loppuun saakka, jolloin Android ohitti sen.
Symbian nousi kuuluisuuteen kun Nokia käytti sitä rakentamansa S60-ohjelmistoalustansa kanssa, joka julkaistiin alkujaan vuonna 2002 ja joka oli käytössä useimmissa Nokian älypuhelimissa. UIQ, toinen Symbian-alusta, oli olemassa samaan aikaan, mutta nämä kaksi alustaa eivät olleet keskenään yhteensopivia. Symbian^3, jota käytettiin ensimmäisen kerran Nokia N8:ssa, julkaistiin vuoden 2010 viimeisellä neljänneksellä S60:n ja UIQ:n seuraajaksi. Toukokuussa 2011 Symbian Anna -päivitys julkaistiin virallisesti ja sitä seurasi Nokia Belle -päivitys (alkuperäiseltä nimeltään Symbian Belle) elokuussa 2011.
11. helmikuuta 2011 Nokia ilmoitti, että se tulisi käyttämään Microsoftin Windows Phone -käyttöjärjestelmää pääasiallisena älypuhelinalustanaan, ja Symbian tulisi olemaan sen franchise-alusta, pudottaen Symbianin Nokian ensisijaisena älypuhelinalustana. 22. kesäkuuta 2011 Nokia teki ulkoistussopimuksen Accenturen kanssa. Accenture tarjosi Symbian-pohjaista ohjelmistonkehitystä ja tukipalveluja Nokialle vuoteen 2016 saakka; noin 2800:sta Nokian työntekijästä tuli Accenturen työntekijöitä lokakuussa 2011. Siirtymä saatettiin loppuun 30. syyskuuta 2011. Nokia 808 PureView oli virallisesti viimeinen Symbian-älypuhelin.
Ominaisuudet > Käyttöliittymä

Symbianissa on ollut natiivi grafiikkatyökalupakki, tunnettu nimellä AVKON (aiemmalta nimeltään Series 60), alusta saakka. S60 suunniteltiin sellaiseksi, että sitä voisi käyttää näppäimistön kaltaisella käyttöliittymällä, joita olivat ~15-näppäiminen matkapuhelimissa yleinen numeronäppäimistö tai minikokoiset QWERTY-näppäimistöt. AVKON-pohjaiset ohjelmat ovat binaaritasolla yhteensopivia Symbian-versioon Symbian^3 saakka ja sen kanssa.
Symbian^3 sisältää Qt-kehitysympäristön, joka on nyttemmin suositeltu käyttöliittymätyökalupaketti uusille sovelluksille. Qt:n voi myös asentaa vanhemmille Symbian-laitteille.
Symbian^4:n oli tarkoitus sisältää uusi graafisen käyttöliittymän kehitysympäristö, tunnettu nimellä "UI Extensions for Mobile" tai UIEMO (sisäinen projektinimi "Orbit"), joka olisi nimenomaan kehitetty kosketuspohjaisia laitteita varten ja se olisi kehitetty Qt Widgetin pohjalta; esikatselu julkistettiin tammikuussa 2010, mutta kuitenkin lokakuussa 2010 Nokia ilmoitti, että Orbit/UIEMO oli peruutettu.
Tällä hetkellämilloin? Nokia suosittelee, että kehittäjät käyttävät Qt Quickia QML:n kanssa; QML on uusi, korkean tason deklaratiivinen käyttöliittymä- ja komentosarjakehitysympäristö visuaalisesti näyttävien kosketusnäyttökäyttöliittymien kehittämiseen, joka mahdollistaa kehityksen sekä Symbianille että MeeGolle; se saatetaan olemassa oleviin Symbian^3-laitteisiin Qt-päivityksenä. Kun yhä useammat sovellukset asteittain siirtyvät Qt-käyttöliittymään, vanhentunut S60-runko (AVKON) poistetaan käytöstä jossain vaiheessa, mikä rikkoo binaaritason yhteensopivuuden vanhojen S60-sovellusten kanssa.
Ominaisuudet > Selain

Symbian^3:ssa ja vanhemmissa on sisäänrakennettu WebKit-pohjainen selain. Symbian oli ensimmäinen mobiilialusta, joka hyödynsi WebKitiä (kesäkuussa 2005). Joidenkin vanhempien Symbian-mallien oletusselaimena on Opera Mobile.
Nokia julkaisi uuden, nopeamman selaimen Symbian Annan julkaisun mukana, jossa on paranneltu käyttöliittymä.